title: Решение 2010/639/ОВППС на Съвета от 25 октомври 2010 година относно ограничителните мерки срещу някои длъжностни лица на Беларус

text:
               26.10.2010

               BG

               Официален вестник на Европейския съюз

               L 280/18

         РЕШЕНИЕ 2010/639/ОВППС НА СЪВЕТА
   от 25 октомври 2010 година
   относно ограничителните мерки срещу някои длъжностни лица на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 10 април 2006 г. Съветът прие Обща позиция 2006/276/ОВППС относно ограничителните мерки срещу някои длъжностни лица на Беларус (1).

               (2)

               С Обща позиция 2009/314/ОВППС от 6 април 2009 г. за изменение на Обща позиция 2006/276/ОВППС (2) срокът на действие на ограничителните мерки беше удължен до 15 март 2010 г. До 15 декември 2009 г. обаче беше преустановено прилагането на ограниченията за пътуване, наложени на някои ръководители на Беларус, с изключение на онези, които имат отношение към изчезналите лица през 1999 г. и 2000 г., и на председателя на Централната избирателна комисия.

               (3)

               На 15 декември 2009 г. Съветът прие Решение 2009/969/ОВППС (3) на Съвета, с което срокът на действие на ограничителните мерки и неприлагането на ограниченията за пътуване бяха удължени до 31 октомври 2010 г.

               (4)

               Въз основа на преразглеждането на Обща позиция 2006/276/ОВППС ограничителните мерки следва да бъдат подновени до 31 октомври 2011 г., а неприлагането на ограниченията за пътуване, следва също да бъде подновено до същата дата.

               (5)

               Мерките за изпълнение на Съюза са определени в Регламент (ЕО) № 765/2006 от 18 май 2006 г. относно ограничителни мерки срещу президента Лукашенко и някои длъжностни лица на Беларус (4),

         ПРИЕ НАСТОЯЩОТО РЕШЕНИЕ:
   Член 1
   1.   Държавите-членки предприемат необходимите мерки за предотвратяване на влизането на техните територии или транзитното преминаване през тях на лицата, които носят отговорност:

               а)

               за инициирането на независимо разследване и съдебно преследване на предполагаемите престъпления, но не са го направили, и тези, които се считат съгласно доклада Pourgourides за основни участници в изчезването на четири известни лица в Беларус през 1999/2000 г. и последвалото покриване на въпроса с оглед очевидното възпрепятстване на правосъдието, и чиито имена са изброени в приложение I;

               б)

               за подправените избори и референдум в Беларус на 17 октомври 2004 г. и тези, отговорни за сериозни нарушения на правата на човека при възпиране на мирни демонстранти по повод изборите и референдума в Беларус, и чиито имена са изброени в приложение II;

               в)

               за нарушенията на международните стандарти за провеждане на избори по време на президентските избори в Беларус на 19 март 2006 г. и репресиите срещу гражданското общество и демократичната опозиция, и чиито имена са изброени в приложение III.

         2.   Параграф 1 не задължава държавите-членки да отказват на собствените си граждани да влизат на териториите им.
   3.   Параграф 1 не засяга случаите, когато дадена държава-членка е обвързана със задължение съгласно международното право, а именно:

               i)

               като страна домакин на международна междуправителствена организация;

               ii)

               като страна домакин на международна конференция, свикана от или под егидата на Организацията на обединените нации;

               iii)

               по силата на многостранно споразумение, предоставящо привилегии и имунитети;
               или

               iv)

               по силата на Договора за помирение от 1929 г. (Латеранския договор), сключен от Светия престол (Ватикана) и Италия.

         4.   Параграф 3 се смята за приложим и в случаите, когато дадена държава-членка е страна домакин на Организацията за сигурност и сътрудничество в Европа (ОССЕ).
   5.   Съветът бива уведомяван надлежно за всички случаи, в които дадена държава-членка предоставя изключение съгласно параграфи 3 или 4.
   6.   Държавите-членки могат да предоставят освобождаване от мерките, наложени с параграф 1, когато пътуването е оправдано поради спешни хуманитарни нужди или поради участие в междуправителствени срещи, включително срещи, които се провеждат с подкрепата на Съюза или на които е домакин държава-членка, поела председателството на ОССЕ, и на които се провежда политически диалог, чрез който пряко се насърчават демокрацията, правата на човека и принципите на правовата държава в Беларус.
   7.   Държавите-членки, които желаят да предоставят освобождаване съгласно параграф 6, писмено нотифицират Съвета. Освобождаването се счита за предоставено, освен ако един или няколко членове на Съвета не се противопоставят в писмена форма в срок от два работни дни след деня на получаването на нотификация за предложеното освобождаване. В случай че един или повече от членовете на Съвета повдигнат възражение, Съветът може да реши с квалифицирано мнозинство да предостави предложеното освобождаване.
   8.   В случаите, когато съгласно параграфи 3, 4, 6 и 7 държава-членка разрешава на изброените в приложения I, II и III лица да влязат на нейна територия или да преминат транзитно през нея, това разрешение се ограничава до целта, за която се дава, и до лицата, за които се отнася.
   Член 2
   1.   Всички финансови средства и икономически ресурси, притежавани, управлявани или контролирани от лицата, които са отговорни за нарушаването на международните стандарти за провеждане на избори и репресиите срещу гражданското общество и демократичната опозиция в контекста на президентските избори в Беларус от 19 март 2006 г., и свързаните с тях физически и юридически лица, образувания и органи, изброени в приложение IV, се замразяват.
   2.   Никакви финансови средства или икономически ресурси не се предоставят пряко или непряко на изброените в приложение IV лица или в тяхна полза.
   Член 3
   1.   Компетентният орган на дадена държава-членка може да разреши освобождаването на някои замразени финансови средства или икономически ресурси или предоставянето на някои финансови средства или икономически ресурси при условия, които сметне за подходящи, след като установи, че съответните финансови средства и икономически ресурси:

               а)

               са необходими за задоволяването на основните нужди на лицата, посочени в приложение IV, и на зависимите от тях членове на семействата им, включително за заплащане на хранителни продукти, наем или ипотека, лекарства и медицинско лечение, данъци, застрахователни премии и такси за обществени услуги;

               б)

               са предназначени изключително за заплащане на разумни по размер професионални възнаграждения и възстановяване на направени разноски, свързани с предоставянето на правни услуги;

               в)

               са предназначени изключително за заплащане на такси или услуги, свързани със съхраняването или текущото управление на замразени финансови средства и икономически ресурси; или

               г)

               са необходими за извънредни разходи, при условие че компетентният орган е уведомил другите компетентни органи и Комисията поне две седмици преди разрешението за причините, поради които смята, че следва да бъде предоставено конкретно разрешение.

         Държавите-членки уведомяват останалите държави-членки и Комисията за всички дадени по настоящия член разрешения.
   2.   Член 2, параграф 2 не се прилага към начисляването по замразените сметки на:

               а)

               лихви или други постъпления по тези сметки; или

               б)

               плащания, дължими по договори, споразумения или задължения, сключени или възникнали преди датата, на която тези сметки стават предмет на разпоредбите на Обща позиция 2006/276/ОВППС

         при условие че всички такива лихви, други постъпления и плащания продължават да са предмет на член 2, параграф 1 от настоящото решение.
   Член 4
   1.   По предложение на държава-членка или на върховния представител на Съюза по въпросите на външните работи и политиката на сигурност Съветът приема изменения на списъците в приложения I, II, III и IV според развитието на политическата ситуация в Беларус.
   2.   Съветът уведомява засегнатото лице относно решението си, включително относно основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице да представи възражения.
   3.   Когато има внесени възражения или когато има представени нови съществени доказателства, Съветът преразглежда решението си и съответно уведомява засегнатото лице.
   Член 5
   За да се увеличи максимално въздействието на горепосочените мерки, Съюзът насърчава трети държави да предприемат ограничителни мерки, подобни на тези, съдържащи се в настоящото решение.
   Член 6
   Обща позиция 2006/276/ОВППС се отменя.
   Член 7
   1.   Настоящото решение влиза в сила от деня на приемането му.
   2.   Настоящото решение се прилага до 31 октомври 2011 г. То е обект на постоянно преразглеждане. То се подновява или изменя при необходимост, ако Съветът прецени, че целите му не са били постигнати.
   3.   Прилагането на мерките, посочени в член 1, параграф 1, буква б), доколкото се отнасят за г-н Yuri Nikolaevich PODOBED, както и прилагането на мерките, посочени в член 1, параграф 1, буква в) се спира до 31 октомври 2011 г.

      Съставено в Люксембург на 25 октомври 2010 година.

            За Съвета

            Председател

         C. ASHTON

      (1)  ОВ L 101, 11.4.2006 г., стр. 5.

      (2)  ОВ L 93, 7.4.2009 г., стр. 21.

      (3)  ОВ L 332, 17.12.2009 г., стр. 76.

      (4)  ОВ L 134, 20.5.2006 г., стр. 1.

      ПРИЛОЖЕНИЕ I

         Списък на лицата по член 1, параграф 1, буква а)

                  1.

                  SIVAKOV, YURY (YURIJ) Leonidovich, бивш министър на туризма и спорта на Беларус, роден на 5 август 1946 г. в Сахалинска област, бивша Руска съветска федеративна социалистическа република.

                  2.

                  SHEYMAN (SHEIMAN), VICTOR Vladimirovich, държавен секретар на Съвета по сигурността на Беларус, роден на 26 май 1958 г. в Гродненска област.

                  3.

                  PAVLICHENKO (PAVLIUCHENKO), DMITRI (Dmitry) Valeriyevich, началник на Специалния отдел за бързо реагиране в Министерството на вътрешните работи (СОБР) на Беларус, роден през 1966 г. във Витебск.

                  4.

                  NAUMOV, VLADIMIR Vladimïrovich, министър на вътрешните работи, роден през 1956 г.

      ПРИЛОЖЕНИЕ II

         Списък на лицата по член 1, параграф 1, буква б)

                  1.

                  Lydia Mihajlovna YERMOSHINA, председател на Централната избирателна комисия на Беларус, родена на 29 януари 1953 г. в Слуцк (Минска област).

                  2.

                  Yuri Nikolaevich PODOBED, лейтенант-полковник от Милицията, Отряд със специално предназначение (ОМОН), Министерство на вътрешните работи, роден на 5 март 1962 г. в Слуцк (Минска област).

      ПРИЛОЖЕНИЕ III

         Списък на лицата по член 1, параграф 1, буква в)

                  Имена (английска транскрипция)

                  Имена (изписване на беларуски език)

                  Имена (изписване на руски език)

                  Дата на раждане

                  Място на раждане

                  Адрес

                  Номер на паспорта

                  Длъжност

                  Lukashenko Aleksandr Grigorievich
                  (Lukashenka Alaksandr Ryhoravich)

                  Лукашенка Аляксандр Рыгоравiч

                  ЛУКАШЕНКО Александр Григорьевич

                  30.8.1954 г.

                  Копис, Витебска област

                  Президент

                  Nevyglas Gennady Nikolaevich
                  (Nievyhlas Hienadz Mikalaevich)

                  Невыглас Генадзь Мiкалаевiч

                  НЕВЫГЛАС Геннадий Николаевич

                  11.2.1954 г.

                  Парахонск, Пински район

                  Началник на администрацията на президента

                  Petkevich Natalya Vladimirovna
                  (Piatkevich Natallia Uladzimirauna)

                  Пяткевiч Наталля Уладзiмiраўна

                  ПЕТКЕВИЧ Наталья Владимировна

                  24.10.1972 г.

                  Минск

                  Заместник-началник на администрацията на президента

                  Rubinov Anatoly Nikolaevich
                  (Rubinau Anatol Mikalaevich)

                  Рубiнаў Анатоль Мiкалаевiч

                  РУБИНОВ Анатолий Николаевич

                  15.4.1939 г.

                  Могилев

                  Заместник-началник, отговарящ за медиите и идеологията, администрация на президента

                  Proleskovsky Oleg Vitoldovich
                  Pralaskouski Aleh Vitoldavich,

                  Праляскоўскi Алег Вiтольдавiч

                  ПРОЛЕСКОВСКИЙ Олег Витольдович

                  1.10.1963 г.

                  Загорск (Русия, понастоящем Сергиев посад)

                  Съветник и началник на Главния идеологически отдел, администрация на президента

                  Radkov Aleksandr Mikhailovich
                  (Radzkou Alaksandr Mikhailavich)

                  Радзькоў Аляксандр Мiхайлавiч

                  РАДЬКОВ Александр Михайлович

                  1.7.1951 г.

                  Вотня Быховского района Могилевской области

                  Министър на образованието

                  Rusakevich Vladimir Vasilyevich
                  (Rusakevich Uladzimir Vasilievich)

                  Русакевiч Уладзiмiр Васiльевiч

                  РУСАКЕВИЧ Владимир Васильевич

                  13.9.1947 г.

                  Вигонощи, Выгонощи, Брестская область

                  Министър на информацията

                  Golovanov Viktor Grigoryevich
                  Halavanau Viktar Ryhoravich,

                  Галаванаў Вiктар Рыгоравiч

                  ГОЛОВАНОВ Виктор Григорьевич

                  1952 г.

                  Борисов

                  Министър на правосъдието

                  Zimovsky Alexander
                  Leonidovich (Zimouski Alaksandr Lieanidavich)

                  Зiмоўскi Аляксандр Леанiдавiч

                  ЗИМОВСКИЙ Александр Леонидович

                  10.1.1961 г.

                  Германия

                  Член на горната камара на парламента; ръководител на държавната телевизионна и радиокомпания

                  Konoplyev Vladimir Nikolaevich
                  (Kanapliou Uladzimir Mikalaevich

                  Канаплёў Уладзiмiр Мiкалаевiч

                  КОНОПЛЕВ Владимир Николаевич

                  3.1.1954 г.

                  Акулинци, д. Акулинцы Могилевского района

                  Председател на долната камара на парламента

                  Cherginets Nikolai Ivanovich
                  (Charhiniets Mikalai Ivanavich)

                  Чаргiнец Мiкалай Iванавiч

                  ЧЕРГИНЕЦ Николай Иванович

                  17.10.1937 г.

                  Минск

                  Председател на комитета по външните работи на горната камара

                  Kostyan Sergei Ivanovich
                  (Kastsian Siarhiei Ivanavich),

                  Касцян Сяргей Iванавiч

                  КОСТЯН Сергей Иванович

                  15.1.1941 г.

                  Усохи, Могилевска област,
                  Усохи Кличевского района Могилевской области

                  Председател на комитета по външните работи на долната камара

                  Orda Mikhail Sergeevich
                  (Orda Mikhail Siarhieevich)

                  Орда Мiхаiл Сяргеевiч

                  ОРДА Михаил Сергеевич

                  28.9.1966 г.

                  Дятлово, Гродненска област,
                  Дятлово Гродненской области

                  Член на горната камара, водач на БРСМ

                  Lozovik Nikolai Ivanovich
                  (Lazavik Mikalai Ivanavich)

                  Лазавiк Мiкалай Iванавiч

                  ЛОЗОВИК Николай Иванович

                  18.1.1951 г.

                  Невиняни, Минска област,
                  Невиняны Вилейского р-на Минской области

                  Заместник на ЦИК

                  Miklashevich Petr Petrovich
                  (Miklashevich Piotr Piatrovich)

                  Мiклашэвiч Пётр Пятровiч

                  МИКЛАШЕВИЧ Петр Петрович

                  1954 г.

                  Косута, Минска област,
                  Косута Минской области

                  Главен прокурор

                  Slizhevsky Oleg Leonidovich
                  (Slizheuski Aleh Leanidavich)

                  Слiжэўскi Алег Леанiдавiч

                  СЛИЖЕВСКИЙ Олег Леонидович

                  Ръководител на отдела за социални организации, партии и НПО, Министерство на правосъдието

                  Khariton Aleksandr
                  (Kharyton Alaksandr)

                  Харытон Аляксандр

                  ХАРИТОН Александр

                  Консултант на отдела за социални организации, партии и НПО на Министерството на правосъдието

                  Smirnov Evgeny Aleksandrovich
                  (Smirnou Yauhien Alaksandravich

                  Смiрноў Яўген Аляксандравiч

                  СМИРНОВ Евгений Александрович

                  15.3.1949 г.

                  Рязанска област, Русия

                  Първи заместник на председателя на Икономическия съд

                  Reutskaya Nadezhda Zalovna
                  (Ravutskaya Nadzieja Zalauna)

                  Равуцкая Надзея Залаўна

                  РЕУТСКАЯ Надежда Заловна

                  Съдия от Московски район в Минск

                  Trubnikov Nikolai Alekseevich
                  (Trubnikau Mikalai Alakseevich)

                  Трубнiкаў Мiкалай Аляксеевiч

                  ТРУБНИКОВ Николай Алексеевич

                  Съдия от Партизански район в Минск

                  Kupriyanov Nikolai Mikhailovich
                  (Kupryianau Mikalai Mikhailavich)

                  Купрыянаў Мiкалай Мiхайлавiч

                  КУПРИЯНОВ Николай Михайлович

                  Заместник главен прокурор

                  Sukhorenko Stepan Nikolaevich
                  (Sukharenka Stsiapan Mikalaevich)

                  Сухарэнка Сцяпан Мiкалаевiч

                  СУХОРЕНКО Степан Николаевич

                  27.1.1957 г.

                  Здудичи, Гомелска област,
                  Здудичи Светлогорского района Гомельской области

                  Председател на КГБ

                  Dementei Vasily Ivanovich
                  (Dzemiantsiei Vasil Ivanavich)

                  Дземянцей Васiль Iванавiч

                  ДЕМЕНТЕЙ Василий Иванович

                  Първи заместник, КГБ

                  Kozik Leonid Petrovich
                  (Kozik Leanid Piatrovich)

                  Козiк Леанiд Пятровiч

                  КОЗИК Леонид Петрович

                  13.7.1948 г.

                  Борисов

                  Председател на Федерацията на синдикатите

                  Koleda Alexandr Mikhailovich
                  (Kalada Alaksandr Mikhailavich)

                  Каляда Аляксандр Мiхайлавiч

                  КОЛЕДА Александр Михайлович

                  Председател на избирателната комисия на Брестка област

                  Mikhasev Vladimir Ilyich
                  (Mikhasiou Uladzimir Iliich)

                  Мiхасёў Уладзiмiр Iльiч

                  МИХАСЕВ Владимир Ильич

                  Председател на ЦИК на Гомелска област

                  Luchina Leonid Aleksandrovich

                  Лучына Леанiд Аляксандравiч

                  ЛУЧИНА Леонид Александрович

                  18.11.1947 г.

                  Минска област

                  Председател на ЦИК на Гродненска област

                  Karpenko Igor Vasilievich
                  (Karpenka Ihar Vasilievich)

                  Карпенка Iгар Васiльевiч

                  КАРПЕНКО Игорь Васильевич

                  28.4.1964 г.

                  Новокузнецк, Русия
                  Новокузнецк Кемеровской области, Россия

                  Председател на ЦИК на град Минск

                  Kurlovich Vladimir Anatolievich
                  (Kurlovich Uladzimir Anatolievich)

                  Курловiч Уладзiмiр Анатольевiч

                  КУРЛОВИЧ Владимир Анатольевич

                  Председател на ЦИК на Минска област

                  Metelitsa Nikolai Timofeevich
                  (Miatsielitsa Mikalai Tsimafeevich)

                  Мяцелiца Мiкалай Цiмафеевiч

                  МЕТЕЛИЦА Николай Тимофеевич

                  Председател на ЦИК на Могилевска област

                  Pishchulenok Mikhail Vasilievich
                  (Pishchulenak Mikhail Vasilievich)

                  Пiшчулёнак Мiхаiл Васiльевiч

                  ПИЩУЛЕНОК Михаил Васильевич

                  Председател на ЦИК на Витебска област

                  Rybakov Alexei

                  Рыбакоў Аляксей

                  РЫБАКОВ Алексей

                  Ул. Есенина 31-1-104, Минск

                  Съдия от съда на Московски район в Минск

                  Bortnik Sergei Aleksandrovich

                  Бортнiк Сяргей Аляксандравiч

                  БОРТНИК Сергей Александрович

                  28.5.1953 г.

                  Минск

                  Ул. Сурганова 80-263, Минск

                  MP0469554

                  Прокурор

                  Yasinovich Leonid Stanislavovich

                  Ясiновiч Леанiд Станiслававiч

                  ЯСИНОВИЧ Леонид Станиславович

                  26.11.1961 г.

                  Бучани, Витебска област

                  Ул. Горовца 4-104, Минск

                  MP0515811

                  Съдия от съда на Централен район в Минск

                  Migun Andrei Arkadevich

                  Мiгун Андрэй Аркадзевiч

                  МИГУН Андрей Аркадевич

                  5.2.1978 г.

                  Минск

                  Ул. Горецкого Максима 53-16, Минск

                  MP1313262

                  Прокурор

      ПРИЛОЖЕНИЕ IV

         Списък на лицата по член 2

                  Имена (английска транскрипция)

                  Имена (изписване на беларуски език)

                  Имена (изписване на руски език)

                  Дата на раждане

                  Място на раждане

                  Адрес

                  Номер на паспорта

                  Длъжност

                  Lukashenko Aleksandr Grigorievich
                  (Lukashenka Alaksandr Ryhoravich)

                  Лукашенка Аляксандр Рыгоравiч

                  ЛУКАШЕНКО Александр Григорьевич

                  30.8.1954 г.

                  Копис, Витебска област

                  Президент

                  Nevyglas Gennady Nikolaevich
                  (Nievyhlas Hienadz Mikalaevich)

                  Невыглас Генадзь Мiкалаевiч

                  НЕВЫГЛАС Геннадий Николаевич

                  11.2.1954 г.

                  Парахонск, Пински район

                  Началник на администрацията на президента

                  Petkevich Natalya Vladimirovna
                  (Piatkevich Natallia Uladzimirauna)

                  Пяткевiч Наталля Уладзiмiраўна

                  ПЕТКЕВИЧ Наталья Владимировна

                  24.10.1972 г.

                  Минск

                  Заместник-началник на администрацията на президента

                  Rubinov Anatoly Nikolaevich
                  (Rubinau Anatol Mikalaevich)

                  Рубiнаў Анатоль Мiкалаевiч

                  РУБИНОВ Анатолий Николаевич

                  15.4.1939 г.

                  Могилев

                  Заместник-началник, отговарящ за медиите и идеологията, администрация на президента

                  Proleskovsky Oleg Vitoldovich
                  Pralaskouski Aleh Vitoldavich,

                  Праляскоўскi Алег Вiтольдавiч

                  ПРОЛЕСКОВСКИЙ Олег Витольдович

                  1.10.1963 г.

                  Загорск (Русия, понастоящем Сергиев посад)

                  Съветник и началник на Главния идеологически отдел, администрация на президента

                  Radkov Aleksandr Mikhailovich
                  (Radzkou Alaksandr Mikhailavich)

                  Радзькоў Аляксандр Мiхайлавiч

                  РАДЬКОВ Александр Михайлович

                  1.7.1951 г.

                  Вотня Быховского района Могилевской области

                  Министър на образованието

                  Rusakevich Vladimir Vasilyevich
                  (Rusakevich Uladzimir Vasilievich)

                  Русакевiч Уладзiмiр Васiльевiч

                  РУСАКЕВИЧ Владимир Васильевич

                  13.9.1947 г.

                  Вигонощи, Выгонощи, Брестская область

                  Министър на информацията

                  Golovanov Viktor Grigoryevich
                  Halavanau Viktar Ryhoravich,

                  Галаванаў Вiктар Рыгоравiч

                  ГОЛОВАНОВ Виктор Григорьевич

                  1952 г.

                  Борисов

                  Министър на правосъдието

                  Zimovsky Alexander Leonidovich
                  (Zimouski Alaksandr Lieanidavich)

                  Зiмоўскi Аляксандр Леанiдавiч

                  ЗИМОВСКИЙ Александр Леонидович

                  10.1.1961 г.

                  Германия

                  Член на горната камара на парламента; ръководител на държавната телевизионна и радиокомпания

                  Konoplyev Vladimir Nikolaevich
                  (Kanapliou Uladzimir Mikalaevich

                  Канаплёў Уладзiмiр Мiкалаевiч

                  КОНОПЛЕВ Владимир Николаевич

                  3.1.1954 г.

                  Акулинци, д. Акулинцы Могилевского района

                  Председател на долната камара на парламента

                  Cherginets Nikolai Ivanovich
                  (Charhiniets Mikalai Ivanavich),

                  Чаргiнец Мiкалай Iванавiч

                  ЧЕРГИНЕЦ Николай Иванович

                  17.10.1937 г.

                  Минск

                  Председател на комитета по външните работи на горната камара

                  Kostyan Sergei Ivanovich
                  (Kastsian Siarhiei Ivanavich),

                  Касцян Сяргей Iванавiч

                  КОСТЯН Сергей Иванович

                  15.1.1941 г.

                  Усохи, Могилевска област,
                  Усохи Кличевского района Могилевской области

                  Председател на комитета по външните работи на долната камара

                  Orda Mikhail Sergeevich
                  (Orda Mikhail Siarhieevich)

                  Орда Мiхаiл Сяргеевiч

                  ОРДА Михаил Сергеевич

                  28.9.1966 г.

                  Дятлово, Гродненска област,
                  Дятлово Гродненской области

                  Член на горната камара, водач на БРСМ

                  Lozovik Nikolai Ivanovich
                  (Lazavik Mikalai Ivanavich)

                  Лазавiк Мiкалай Iванавiч

                  ЛОЗОВИК Николай Иванович

                  18.1.1951 г.

                  Невиняни, Минска област,
                  Невиняны Вилейского р-на Минской области

                  Заместник на ЦИК

                  Miklashevich Petr Petrovich
                  (Miklashevich Piotr Piatrovich)

                  Мiклашэвiч Пётр Пятровiч

                  МИКЛАШЕВИЧ Петр Петрович

                  1954 г.

                  Косута, Минска област,
                  Косута Минской области

                  Главен прокурор

                  Slizhevsky Oleg Leonidovich
                  (Slizheuski Aleh Leanidavich)

                  Слiжэўскi Алег Леанiдавiч

                  СЛИЖЕВСКИЙ Олег Леонидович

                  Ръководител на отдела за социални организации, партии и НПО, Министерство на правосъдието

                  Khariton Aleksandr
                  (Kharyton Alaksandr)

                  Харытон Аляксандр

                  ХАРИТОН Александр

                  Консултант на отдела за социални организации, партии и НПО на Министерството на правосъдието

                  Smirnov Evgeny Aleksandrovich
                  (Smirnou Yauhien Alaksandravich

                  Смiрноў Яўген Аляксандравiч

                  СМИРНОВ Евгений Александрович

                  15.3.1949 г.

                  Рязанска област, Русия

                  Първи заместник на председателя на Икономическия съд

                  Reutskaya Nadezhda Zalovna
                  (Ravutskaya Nadzieja Zalauna)

                  Равуцкая Надзея Залаўна

                  РЕУТСКАЯ Надежда Заловна

                  Съдия от Московски район в Минск

                  Trubnikov Nikolai Alekseevich
                  (Trubnikau Mikalai Alakseevich)

                  Трубнiкаў Мiкалай Аляксеевiч

                  ТРУБНИКОВ Николай Алексеевич

                  Съдия от Партизански район в Минск

                  Kupriyanov Nikolai Mikhailovich
                  (Kupryianau Mikalai Mikhailavich)

                  Купрыянаў Мiкалай Мiхайлавiч

                  КУПРИЯНОВ Николай Михайлович

                  Заместник главен прокурор

                  Sukhorenko Stepan Nikolaevich
                  (Sukharenka Stsiapan Mikalaevich)

                  Сухарэнка Сцяпан Мiкалаевiч

                  СУХОРЕНКО Степан Николаевич

                  27.1.1957 г.

                  Здудичи, Гомелска област,
                  Здудичи Светлогорского района Гомельской области

                  Председател на КГБ

                  Dementei Vasily Ivanovich
                  (Dzemiantsiei Vasil Ivanavich)

                  Дземянцей Васiль Iванавiч

                  ДЕМЕНТЕЙ Василий Иванович

                  Първи заместник, КГБ

                  Kozik Leonid Petrovich
                  (Kozik Leanid Piatrovich)

                  Козiк Леанiд Пятровiч

                  КОЗИК Леонид Петрович

                  13.7.1948 г.

                  Борисов

                  Председател на Федерацията на синдикатите

                  Koleda Alexandr Mikhailovich
                  (Kalada Alaksandr Mikhailavich)

                  Каляда Аляксандр Мiхайлавiч

                  КОЛЕДА Александр Михайлович

                  Председател на избирателната комисия на Брестка област

                  Mikhasev Vladimir Ilyich
                  (Mikhasiou Uladzimir Iliich)

                  Мiхасёў Уладзiмiр Iльiч

                  МИХАСЕВ Владимир Ильич

                  Председател на ЦИК на Гомелска област

                  Luchina Leonid Aleksandrovich

                  Лучына Леанiд Аляксандравiч

                  ЛУЧИНА Леонид Александрович

                  18.11.1947 г.

                  Минска област

                  Председател на ЦИК на Гродненска област

                  Karpenko Igor Vasilievich
                  (Karpenka Ihar Vasilievich)

                  Карпенка Iгар Васiльевiч

                  КАРПЕНКО Игорь Васильевич

                  28.4.1964 г.

                  Новокузнецк, Русия
                  Новокузнецк Кемеровской области, Россия

                  Председател на ЦИК на град Минск

                  Kurlovich Vladimir Anatolievich
                  (Kurlovich Uladzimir Anatolievich)

                  Курловiч Уладзiмiр Анатольевiч

                  КУРЛОВИЧ Владимир Анатольевич

                  Председател на ЦИК на Минска област

                  Metelitsa Nikolai Timofeevich
                  (Miatsielitsa Mikalai Tsimafeevich)

                  Мяцелiца Мiкалай Цiмафеевiч

                  МЕТЕЛИЦА Николай Тимофеевич

                  Председател на ЦИК на Могилевска област

                  Pishchulenok Mikhail Vasilievich
                  (Pishchulenak Mikhail Vasilievich)

                  Пiшчулёнак Мiхаiл Васiльевiч

                  ПИЩУЛЕНОК Михаил Васильевич

                  Председател на ЦИК на Витебска област

                  Sheyman (Sheiman),
                  Victor Vladimirovich

                  26.5.1958 г.

                  Гродненска област

                  Държавен секретар на Съвета по сигурността

                  Pavlichenko (Pavliuchenko),
                  Dmitri (Dmitry) Valeriyevich

                  1966 г.

                  Витебск

                  Началник на Специалния отдел за бързо реагиране в Министерството на вътрешните работи (СОБР)

                  Naumov,
                  Vladimir Vladimïrovich

                  7.2.1956 г.

                  Министър на вътрешните работи

                  Yermoshina Lydia Mihajlovna

                  29.1.1953 г.

                  Слуцк (Минска област)

                  Председател на Централната избирателна комисия

                  Podobed Yuri Nikolaevich

                  5.3.1962 г.

                  Слуцк (Минска област)

                  Полковник-лейтенант от милицията, Отряд със специално предназначение (ОМОН), Министерство на вътрешните работи

                  Rybakov Alexei

                  Рыбакоў Аляксей

                  РЫБАКОВ Алексей

                  Ул. Есенина 31-1-104, Минск

                  Съдия от съда на Московски район в Минск

                  Bortnik Sergei Aleksandrovich

                  Бортнiк Сяргей Аляксандравiч

                  БОРТНИК Сергей Александрович

                  28.5.1953 г.

                  Минск

                  Ул. Сурганова 80-263, Минск

                  MP0469554

                  Прокурор

                  Yasinovich Leonid Stanislavovich

                  Ясiновiч Леанiд Станiслававiч

                  ЯСИНОВИЧ Леонид Станиславович

                  26.11.1961 г.

                  Бучани, Витебска област

                  Ул. Горовца 4-104, Минск

                  MP0515811

                  Съдия от съда на Централен район в Минск

                  Migun Andrei Arkadevich

                  Мiгун Андрэй Аркадзевiч

                  МИГУН Андрей Аркадевич

                  5.2.1978 г.

                  Минск

                  Ул. Горецкого Максима 53-16, Минск

                  MP1313262

                  Прокурор


title: Решение на Европейската централна банка от 8 ноември 2001 година за някои условия относно достъпа до Системата за следене на фалшификати (ССФ) (ЕЦБ/2001/11)

text:
               10/ 5

               BG

               Официален вестник на Европейския съюз

               78

         32001D0912

               L 337/49

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 8 ноември 2001 година
   за някои условия относно достъпа до Системата за следене на фалшификати (ССФ)
   (ЕЦБ/2001/11)
   (2001/912/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за създаване на Европейската общност, и по-специално член 106, параграф 1 от него,
   като взе предвид Устава на Европейската система от централни банки и на Европейската централна банка, и по-специално член 16 от него,
   като има предвид, че

               (1)

               Регламент (ЕО) № 1338/2001 на Съвета от 28 юни 2001 г. за определяне на необходимите мерки за защита на еурото от фалшифициране (1), установява известни мерки във връзка със събирането и съхранението на данни, свързани с фалшиви банкноти и монети, и с достъпа до тези данни.

               (2)

               Борбата с фалшифицирането не може да се провежда само на ниво еурозона; за тази цел Съветът на Европейския съюз предприе мерки във връзка с еурото по дял VI от Договора за Европейския съюз (т.е. третия стълб); също така Регламент (ЕО) № 1339/2001 на Съвета разширява обхвата на действие на Регламент (ЕО) № 1338/2001 на Съвета, така че да включва тези държави-членки, които не са приели еурото за своя единна валута (2).

               (3)

               Трябва да продължи доразвиването на вече действащите процедури и системи за анализ на фалшификати и за събирането на информация във връзка с фалшифицирането; ЕЦБ създаде Центъра за анализ на фалшификати и базата данни за фалшиви пари; стана необходимо последната да бъде реорганизирана и преименувана в „Система за следене на фалшификати“ (ССФ) и да бъдат дефинирани нейните характеристики.

               (4)

               ЕЦБ регламентира условията, които гарантират подходящите процедури за достъп до съответните данни в ССФ в съответствие с Регламенти (ЕО) № 1338/2001 и (ЕО) № 1339/2001. За тази цел всички национални централни банки (НЦБ) в Европейската система от централни банки трябва да създадат съответни национални центрове за следени на фалшификати (НЦФ) в рамките на всяка НЦБ и да създадат функцията администратор по сигурността на системата в НЦФ. Освен това ЕЦБ постига необходимите договорености и споразумения с Комисията и Европол, за да им осигури подходящ достъп до данните в ССФ, както и за достъп на Европейския технически и научен център, в съответствие с Регламент (ЕО) № 1338/2001. Всеки достъп трябва да бъде съобразен със съответните минимални стандарти за сигурност. Това съобразяване е от основна важност поради поверителното естество на данните в ССФ. Поверително естество на данните означава, че информацията, която всеки от потребителите на ССФ получава от последната, трябва да се използва само с цел изпълнение на задълженията им в борбата против фалшифицирането на еурото. Ограничаването на достъпа до данните в ССФ спомага за гарантиране на поверителността.

               (5)

               Ръководството за процедурите и минималните стандарти за сигурност във връзка със ССФ е в процес на одобряване от Управителния съвет на ЕЦБ. То няма да се публикува поради поверителното естество на данните, които ще се въведат и ще бъдат достъпни в ССФ и поради важността на това да се поддържа среда на поверителност при използването на ССФ.

         РЕШИ:
   Член 1
   Дефиниции
   Дефинициите, съдържащи се в Регламент (ЕО) № 1338/2001, се прилагат в настоящото решение.
   Член 2
   Система за следене на фалшификати
   1.   Базата данни за фалшиви пари (БДФП) се преименува в Система за следене на фалшификати (ССФ). Приема се, че всяко позоваване на БДФП в предходни законодателни актове се отнася за ССФ.
   2.   ССФ включва централната база данни, съдържаща цялата техническа и статистическа информация относно фалшифицирането, както на банкноти, така и на монети в еуро, независимо дали е с произход от държавите-членки или трети страни. ССФ включва, между другото, и приложения за четене и редактиране и възможности за записване във и от ССФ на данни и мрежови връзки с различни потребители на ССФ.
   3.   Организацията и управлението на ССФ са от компетентността на Изпълнителния съвет на ЕЦБ, който взема предвид за тези цели мненията на Комитета по банкнотите.
   Член 3
   Достъп до данните на Системата за следене на фалшификати
   1.   Освен НЦБ достъп до съответните данни на ССФ имат и други компетентни национални органи, включително Националните центрове за анализи (НЦА) и Националните центрове за анализи на монети (НЦАМ) по отношение на данни, свързани с монети, в съответствие с Регламент (ЕО) № 1338/2001. За целта се прилагат условията уредени в членове 5—9 от настоящото решение.
   2.   Достъпът на Европейската комисия, Европейския технически и научен център (ЕТНЦ) и Европол до съответните данни на ССФ се дава съгласно Регламент (ЕО) № 1338/2001. Процедурите за такъв достъп са предвидени в двустранни споразумения и договорености с ЕЦБ в зависимост от случая.
   3.   При спазване на споразуменията относно паричните взаимоотношения между Общността и трети страни, ЕЦБ може да разреши достъп до съответните данни на ССФ на определените органи или центрове на тези трети страни.
   4.   В допълнение към параграф 3 по-горе и на основание член 9 от Регламент (ЕО) № 1338/2001 ЕЦБ може да предостави достъп до съответните данни в ССФ на определени органи или центрове от трети страни. На последните могат да се предоставят и отделни данни от ССФ, когато това се счете за необходимо от Центъра за анализи на фалшификати (ЦАФ) на ЕЦБ.
   Член 4
   Въвеждане на данни в Системата за следене на фалшификати от националните центрове за анализи и националните центрове за анализи на монети
   Въвеждането от НЦА в ССФ на данни, свързани с открити фалшиви еуробанкноти както и изпращането на всеки нов вид еуробанкноти, за които има съмнение, че са фалшификати, до НЦА на ЕЦБ се прави в съответствие с Регламент (ЕО) № 1338/2001 и със съответното ръководство за процедурите, одобрено от Управителния съвет на ЕЦБ с участието на Генералния съвет на ЕЦБ. С НЦА, които не са НЦБ, или които не са установени в рамките на НЦБ, се провеждат консултации относно ръководството за процедури. Ръководството за процедури се изменя освен това, за да се пригоди към въвеждането в ССФ на данни за монети от ЕТНЦ и НЦАМ.
   Член 5
   Национални центрове за следене на фалшификати
   1.   Задачата по администрирането на достъпа до ССФ по член 3 в държавите-членки се изпълнява от НЦФ, създадени във всяка НЦБ. Този НЦФ също улеснява комуникацията в рамките на държавите-членки по въпросите свързани със ССФ. По отношение на тези задачи във всеки НЦФ се създава функцията администратор по сигурността на системата.
   2.   След одобрение от страна на ЕЦБ НЦФ оторизира различните нива на достъп до ССФ по смисъла на член 3, в съответствие с параграф 1 по-горе. За целта гореспоменатият администратор по сигурността на НЦФ създава, или съответно въвежда, съответните потребителски имена, различните категории потребители и различните нива на достъп на тези потребители.
   Член 6
   Спазване на стандартите за сигурност на Системата за следене на фалшификати
   Минималните стандарти за сигурност, които трябва да се спазват от всички органи или центрове (НЦА и/или НЦАМ), в които има потребители на ССФ, както и от такива потребители във връзка с достъпа им до ССФ, се приемат от Управителния съвет на ЕЦБ с участието на Генералния съвет на ЕЦБ. НЦФ се уведомяват за тях.
   Член 7
   Поверителност
   1.   Всеки орган или център, в които има потребители на ССФ, информира последните за поверителното естество на данните на ССФ и за всякакви ограничения на достъпа, отнасящи се за всеки от потребителите в този орган или център както и за други органи или центрове, когато администратора по сигурността на системата на съответния НЦФ ги съобщава на съответния орган или център. Съответният НЦФ може да поиска от всеки орган или център да подпише декларация за поверителност, в която да декларира, че е надлежно уведомен за съдържанието на настоящото решение. Всеки орган или център се консултира със съответния НЦФ по всеки въпрос, имащ отношение към поверителността на данните на ССФ. НЦФ се консултират с ЦАФ на ЕЦБ относно резултата от всяко такова искане или консултация.
   2.   Съответният НЦФ бива консултиран относно съобщенията, съдържащи данни от ССФ, адресирани до населението, кредитните институции и производителите на съответното оборудване. НЦФ също се консултира с ЦАФ на ЕЦБ.
   3.   ЕЦБ се консултира със съответните НЦФ във връзка с всяко временно прекратяване на достъпа. Както ЕЦБ, така и съответният НЦФ може да прекрати достъпа до ССФ на всеки потребител на ССФ, когато това е необходимо за запазване на поверителността на данните в ССФ. Съответният НЦФ се консултира с органа или центъра, откъдето са тези потребители, за да бъдат възстановени подходящите условия за използване на ССФ.
   4.   След като бъдат одобрени от Управителния съвет, минималните стандарти за сигурност, упоменати в член 6, както и ръководството за процедури, посочено в член 4, няма да се публикуват поради поверителния им характер.
   Член 8
   Мониторинг
   След консултации със съответните органи или центрове НЦФ създава процедури за следене за спазването от тяхна страна на разпоредбите на членове 6 и 7 и предприемането на подходящи мерки във връзка с това. Тези процедури също така позволяват участието на ЕЦБ в подобен мониторинг. След консултации с НЦБ, ЕЦБ създава и процедури за следене на спазването от страна на НЦБ на настоящото решение.
   Член 9
   Изпълнение
   Изпълнителният съвет на ЕЦБ предприема всякакви мерки по изпълнението на настоящото решение, които са необходими за ефективността и сигурността на ССФ, включително и мерки за ръководството за процедури по член 4 или минималните стандарти за сигурност по член 6. За целта тя взема предвид мнението на Комитета по банкнотите. Изпълнителният съвет информира Управителния съвет за всякакви мерки, които предприема по прилагането на настоящия член. Освен това ЕЦБ може като цяло да предоставя технически разяснения и спецификации, отнасящи се до изпълнението или до сигурността на ССФ.
   Член 10
   Заключителни разпоредби
   Настоящото решение влиза в сила на 1 декември 2001 г.
   Настоящото решение се публикува в Официален вестник на Европейските общности.

      Съставено във Франкфурт на Майн на 8 ноември 2001 година.

            Председател на ЕЦБ

         Willem F. DUISENBERG

      (1)  ОВ L 181, 4.7.2001 г., стр. 6.

      (2)  ОВ L 181, 4.7.2001 г., стр. 11.


title: 2011/616/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Съвместното предприятие SESAR за финансовата 2009 година

text:
               27.9.2011

               BG

               Официален вестник на Европейския съюз

               L 250/255

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Съвместното предприятие SESAR за финансовата 2009 година
   (2011/616/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Съвместното предприятие SESAR за финансовата 2009 година,
   като взе предвид доклада на Сметната палата относно годишните отчети на Съвместното предприятие SESAR за финансовата година, приключила на 31 декември 2009 г., придружен от отговорите на Съвместното предприятие (1),
   като взе предвид препоръката на Съвета от 15 февруари 2011 г. (05894/2011 — C7-0051/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1361/2008 на Съвета от 16 декември 2008 г. за изменение на Регламент (ЕО) № 219/2007 за създаване на Съвместно предприятие за разработване на ново поколение Европейска система за управление на въздушното движение (SESAR) (3), и по-специално член 4б от него,
   като взе предвид Регламент (ЕО, Евратом) № 2343/2002 (4) на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности, и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по транспорт и туризъм (A7-0124/2011),

               1.

               Освобождава от отговорност изпълнителния директор на Съвместното предприятие SESAR във връзка с изпълнението на бюджета на Съвместното предприятие за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие SESAR, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 342, 16.12.2010 г., стр. 30.

      (2)  ОВ L 248, 16.9.2002 г., стр. 1.

      (3)  ОВ L 352, 31.12.2008 г., стр. 12.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/256

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържащa забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие SESAR за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Съвместното предприятие SESAR за финансовата 2009 година,
   като взе предвид доклада на Сметната палата относно годишните отчети на Съвместното предприятие SESAR за финансовата година, приключила на 31 декември 2009 г., придружен от отговорите на Съвместното предприятие (1),
   като взе предвид препоръката на Съвета от 15 февруари 2011 г. (05894/2011 — C7-0051/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1361/2008 на Съвета от 16 декември 2008 г. за изменение на Регламент (ЕО) № 219/2007 за създаване на Съвместно предприятие за разработване на ново поколение Европейска система за управление на въздушното движение (SESAR) (3), и по-специално член 4б от него,
   като взе предвид Финансовият правилник на Съвместното предприятие SESAR, приет от административния съвет на SESAR на 28 юли 2009 г. (наричан по-долу „финансов правилник на SESAR“),
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по транспорт и туризъм (A7-0124/2011),

               А.

               като има предвид, че Сметната палата заяви, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни,

               Б.

               като има предвид, че Съвместното предприятие SESAR е създадено през февруари 2007 г. с цел управление на Програмата за изследване на управлението на въздушния трафик „Единно европейско небе“ (SESAR),

               В.

               като има предвид, че Съвместното предприятие е в началната си фаза на съществуване и че до края на 2009 г. все още не беше въвело изцяло своите системи за вътрешен контрол и финансова отчетност,

               Г.

               като има предвид, че Съвместното предприятие е собственик на всички материални и нематериални активи, които са създадени от него или са му били прехвърлени за фазата на развитие на проекта SESAR съгласно специалните споразумения, сключени с неговите членове,

               Д.

               като има предвид, че през април 2010 г. Сметната палата представи Становище № 2/2010 относно финансовия регламент на Съвместното предприятие SESAR,

               1.

               Приветства факта, че Сметната палата счита отчетите на Съвместното предприятие за 2009 г. за надеждни, а свързаните с тях операции за законосъобразни и редовни във всички съществени аспекти.

               2.

               Отбелязва, че Съвместното предприятие е получило 55 000 000 EUR под формата на бюджетни кредити за поети задължения и 27 689 788 EUR под формата на бюджетни кредити за плащания от бюджета на Съюза за 2009 г.

      Изпълнение на бюджета

               3.

               Отбелязва, че окончателният бюджет на Съвместното предприятие за 2009 г. включваше 325 000 000 EUR бюджетни кредити за поети задължения и 157 000 000 EUR бюджетни кредити за плащания; признава също, че степента на усвояване на бюджетните кредити за поети задължения и плащания беше съответно 97,1 % и 43,2 %.

               4.

               Признава, че Съвместното предприятие все още е в началната си фаза на съществуване предвид факта, че Регламент (ЕО) № 1361/2008 за изменение на учредителния акт на Съвместното предприятие SESAR (ЕО) № 219/2007 беше приет едва на 16 декември 2008 г.

               5.

               Отбелязва, че депозитите в банкови сметки към края на годината на обща стойност от 86 800 000 EUR представляват нарушение на бюджетния принцип на балансираност.

               6.

               Счита, че е важно да се определят условията, съгласно които, ако салдото по отчета за резултата от изпълнението на бюджета е положително, то се вписва в бюджета на Съвместното предприятие за следващата финансова година, за да се уточни прилагането на тази дерогация от общия бюджетен принцип на балансираност.

               7.

               Изразява загриженост, че до декември 2009 г. все още не беше въведена интегрирана система за управление, която да позволява разпределяне на разходите към конкретни работни пакети и определяне на източниците на финансиране на оперативните разходи.

               8.

               Изисква към бюджета за всяка година да се прилага специален доклад за пренесените от предходни години неусвоени бюджетни кредити, който да обяснява защо тези средства не са били усвоени и как и кога ще бъдат използвани.

      Вноска на членовете

               9.

               Призовава Съвместното предприятие да хармонизира представянето на вноските на членовете в отчетите в съответствие с указанията на Комисията.

               10.

               Призовава Съвместното предприятие да доразвие в своите правила за прилагането членове 97 и 98 от финансовия регламент на SESAR, като включи разпоредби за членството и съфинансирането, и по-специално относно:

                           —

                           разпоредбите за приемане на нови членове,

                           —

                           апортните вноски на членовете,

                           —

                           реда и условията, при които Съвместното предприятие може да извършва одит на вноските на членовете,

                           —

                           условията, при които административният съвет може да одобри съфинансиране над максималния стандартен праг от 50 %.

      Системи за вътрешен контрол

               11.

               Настоятелно призовава Съвместното предприятие да завърши своята система за вътрешен контрол и финансова информация.

               12.

               Приветства констатацията на Сметната палата, че през 2009 г. са предприети важни мерки за създаването на системи за контрол, но изразява загриженост, че до края на годината все още не е въведен интегриран инструмент за управление на финансовата, бюджетната и оперативната информация; отбелязва отговора на Съвместното предприятие, че финансовите системи бяха въведени до май 2010 г.

               13.

               Призовава Съвместното предприятие да включи в своя финансов правилник конкретно позоваване на правомощията на службата за вътрешен одит (IAS) като негов вътрешен одитор, въз основа на разпоредбите на рамковия Финансов регламент за органите на Общността.

               14.

               Счита по-специално, че ролята на IAS като вътрешен одитор следва да бъде да консултира Съвместното предприятие за това как да се справя с рисковете, като представя независими становища относно качеството на системите за управление и контрол и като отправя препоръки за подобряване на условията за изпълнение на дейностите и насърчаване на доброто финансово управление; счита също така, че е от съществено значение Съвместното предприятие да представя пред органа по освобождаване от отговорност доклад, изготвен от неговия директор, обобщаващ броя и вида на вътрешните одити, извършени от вътрешния одитор, направените препоръки и действията, предприети във връзка с тези препоръки.

               15.

               Счита, че с оглед на размера на неговия бюджет и сложността на задачите му Съвместното предприятие следва да създаде одитен комитет, който да се отчита директно пред административния съвет.

      Финансов регламент

               16.

               Признава, че след влизането в сила на Регламент (ЕО) № 1361/2008 за изменение на Регламент (ЕО) № 219/2007 административният съвет прие нов Финансов правилник на SESAR на 28 юли 2009 г.; счита, че този рравилник до голяма степен се основава на принципите на рамковия Финансов регламент, въпреки че е на мнение, че може да се направят някои по-нататъшни подобрения във връзка със:

                           —

                           изключенията от бюджетните принципи,

                           —

                           ролята на IAS,

                           —

                           създаването на одитен комитет,

                           —

                           разпоредбите относно членството в SESAR.

      (1)  ОВ C 342, 16.12.2010 г., стр. 30.

      (2)  ОВ L 248, 16.9.2002 г., стр. 1.

      (3)  ОВ L 352, 31.12.2008 г., стр. 12.

      (4)  ОВ L 357, 31.12.2002 г., стр. 72.


title: Решение 2010/573/ОВППС на Съвета от 27 септември 2010 година за ограничителни мерки срещу ръководителите на Приднестровския район на Република Молдова

text:
               28.9.2010

               BG

               Официален вестник на Европейския съюз

               L 253/54

         РЕШЕНИЕ 2010/573/ОВППС НА СЪВЕТА
   от 27 септември 2010 година
   за ограничителни мерки срещу ръководителите на Приднестровския район на Република Молдова
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 25 февруари 2008 г. Съветът прие Обща позиция 2008/160/ОВППС относно ограничителни мерки срещу ръководителите на Приднестровския район на Република Молдова (1). С Решение 2010/105/ОВППС на Съвета (2) тези ограничителни мерки бяха продължени до 27 февруари 2011 г., като тяхното прилагане беше преустановено до 30 септември 2010 г.

               (2)

               На основата на преразглеждането на Обща позиция 2008/160/ОВППС срокът на ограничителните мерки следва да бъде удължен до 30 септември 2011 г.

               (3)

               При все това, за да бъде насърчен напредъкът в търсенето на политическо решение на конфликта в Приднестровието, в разрешаването на неуредените проблеми на училищата, използващи латинската азбука, и във възстановяването на свободното движение на хора, ограничителните мерки следва да бъдат временно преустановени до 31 март 2011 г. В края на този период Съветът ще направи преглед на ограничителните мерки, като вземе предвид развитието на обстановката, по-специално в посочените по-горе области. Съветът може да реши да наложи отново или да вдигне ограниченията по всяко време,

         ПРИЕ НАСТОЯЩОТО РЕШЕНИЕ:
   Член 1
   1.   Държавите-членки предприемат необходимите мерки за предотвратяване на влизането на техните територии или транзитното преминаване през тях на лица, които носят отговорност:

               i)

               за възпрепятстването на напредъка в търсенето на политическо решение на конфликта в Приднестровския район на Република Молдова, съгласно списъка в приложение I;

               ii)

               за планирането и осъществяването на кампанията за сплашване и за затварянето на молдовските училища, които използват латинската азбука в Приднестровския район на Република Молдова, съгласно списъка в приложение II.

         2.   Параграф 1 не задължава държавите-членки да отказват на своите граждани да влизат на тяхна територия.
   3.   Параграф 1 не засяга случаите, когато дадена държава-членка е обвързана от задължение по международното право, а именно:

               i)

               в качеството ѝ на приемаща държава на международна междуправителствена организация;

               ii)

               като приемаща страна на международна конференция, свикана от или под егидата на Организацията на обединените нации;

               iii)

               съгласно многостранно споразумение, предоставящо привилегии и имунитети;
               или

               iv)

               по силата на Договора за помирение от 1929 г. (Латеранския договор), сключен от Светия престол (Ватикана) и Италия.

         4.   Параграф 3 се смята за приложим и в случаите, когато държава-членка е страна домакин на Организацията за сигурност и сътрудничество в Европа (ОССЕ).
   5.   Съветът се информира надлежно за всички случаи, в които държава-членка предоставя изключение съгласно параграфи 3 или 4.
   6.   Държавите-членки могат да разрешат изключения от мерките, наложени от параграф 1, когато пътуването е обосновано от наложителни хуманитарни причини или от участие в междуправителствени заседания, включително такива, които се ползват с подкрепата на Европейския съюз или чийто домакин е държава-членка, действащ председател на ОССЕ, в рамките на които се провежда политически диалог, пряко насочен към утвърждаване на демокрацията, правата на човека и върховенството на закона в Република Молдова.
   7.   Държавите-членки, които желаят да предоставят изключенията, посочени в параграф 6, писмено нотифицират Съвета. Изключенията се считат за предоставени, освен ако един или повече от членовете на Съвета не възрази писмено в рамките на два работни дни от получаване на уведомлението за предложеното изключение. В случай, че един или повече членове на Съвета повдигнат възражение, Съветът, като действа с квалифицирано мнозинство, може да реши да предостави предложеното изключение.
   8.   В случаите, когато съгласно параграфи 3, 4, 6 и 7 държава-членка разрешава на изброените в приложения I и II лица да влязат на нейна територия или да преминат транзитно през нея, това разрешение се ограничава до целта, за която се дава, и до лицата, за които се отнася.
   Член 2
   Съветът, като действа по предложение на държава-членка или на върховния представител на Съюза по въпросите на външните работи и политиката на сигурност, приема промени в списъците, съдържащи се в приложение I и приложение II, в зависимост от развитието на политическата ситуация в Република Молдова.
   Член 3
   Решение 2010/105/ОВППС на Съвета се отменя с настоящото.
   Член 4
   1.   Настоящото решение влиза в сила в деня на неговото приемане.
   2.   Настоящото решение се прилага до 30 септември 2011 г. То е обект на постоянно преразглеждане. То може да бъде подновено или съответно изменено, ако Съветът прецени, че целите му не са постигнати.
   3.   Ограничителните мерки, предвидени в решението, се преустановяват до 31 март 2011 г. В края на този период Съветът ще направи преглед на ограничителните мерки.

      Съставено в Брюксел на 27 септември 2010 година.

            За Съвета

            Председател

         K. PEETERS

      (1)  ОВ L 51, 26.2.2008 г., стр. 23.

      (2)  ОВ L 46, 23.2.2010 г., стр. 3.

      ПРИЛОЖЕНИЕ I

         Списък на лицата, посочени в член 1, параграф 1, подточка i)

                  1.

                  СМИРНОВ, Игор Николаевич, „президент“, роден на 23 октомври 1941 г. в Хабаровск, Руска федерация, руски паспорт № 50 № 0337530.

                  2.

                  СМИРНОВ, Владимир Игоревич, син на № 1 и „председател на Държавния митнически комитет“, роден на 3 април 1961 г. в Купянск, Харковска област или Новая Каховка, Херсонска област, Украйна, руски паспорт № 50 № 00337016.

                  3.

                  СМИРНОВ, Олег Игоревич, син на № 1 и „съветник към Държавния митнически комитет“, „член на Върховния съвет“, роден на 8 август 1967 г. в Новая Каховка, Херсонска област, Украйна, руски паспорт № 60 № 1907537.

                  4.

                  ЛИЦКАЙ, Валерий Анатолиевич, бивш „министър на външните работи“, роден на 13 февруари 1949 г. в Твер, Руска федерация, руски паспорт № 51 № 0076099, издаден на 9 август 2000 г.

                  5.

                  ХАЖЕЕВ, Станислав Галимович, „министър на отбраната“, роден на 28 декември 1941 г. в Челябинск, Руска федерация.

                  6.

                  АНТЮФЕЕВ, Владимир Юриевич, известен още като ШЕВЦОВ, Вадим, „министър на държавната сигурност“, роден през 1951 г. в Новосибирск, Руска федерация, руски паспорт.

                  7.

                  КОРОЛЬОВ, Александр Иванович, „вицепрезидент“, роден на 24 октомври 1958 г. във Вроцлав, Полша, руски паспорт.

                  8.

                  БАЛАЛА, Виктор Алексеевич, бивш „министър на правосъдието“, роден през 1961 г. във Виница, Украйна.

                  9.

                  ГУДИМО, Олег Андреевич, „член на Върховния съвет“, „председател на Комисията за сигурност, отбрана и опазване на мира на Върховния съвет“, бивш „заместник-министър на държавната сигурност“, роден на 11 септември 1944 г. в Алма Ата, Казахстан, руски паспорт № 51 № 0592094.

                  10.

                  КРАСНОСЕЛСКИ, Вадим Николаевич, „министър на вътрешните работи“, роден на 14 април 1970 г. в Даурия, Забайкалски район, Читинска област, Руска федерация.

                  11.

                  АТАМАНЮК, Владимир, „заместник-министър на отбраната“.

      ПРИЛОЖЕНИЕ II

         Списък на лицата, посочен в член 1, параграф 1, подточка ii)

                  1.

                  МАЗУР, Игор Леонидович, „началник на държавната администрация в район Дубосари“, роден на 29 януари 1967 г. в Дубосари, Република Молдова.

                  2.

                  ПЛАТОНОВ, Юрий Михайлович, известен като Юрий ПЛАТОНОВ, „началник на държавната администрация в район Рибница и град Рибница“, роден на 16 януари 1948 г. в Климково, Поддорски район, Новгородска област, руски паспорт № 51№0527002, издаден от Руското посолство в Кишинеу на 4 май 2001 г.

                  3.

                  ЧЕРБУЛЕНКО, Алла Викторовна, „заместник-началник на общинската администрация в Рибница“, отговаряща по въпросите на образованието.

                  4.

                  КОГУТ, Вячеслав Василиевич, „началник на държавната администрация в Бендер“, роден на 16 февруари 1950 г. в Тараклия, район Чадир-Лунга, Република Молдова.

                  5.

                  КОСТИРКО, Виктор Иванович, „началник на държавната администрация в Тираспол“, роден на 24 май 1948 г. в Комсомолск на Амур, Хабаровски край, Руска федерация.


title: Решение 2009/877/ОВППС на Съвета от 23 октомври 2009 година относно подписването и временното прилагане на размяната на писма между Европейския съюз и Република Сейшели относно условията и реда за прехвърляне от EUNAVFOR в Република Сейшели на лица, заподозрени в пиратски действия и въоръжени грабежи, и относно тяхното третиране след прехвърлянето им

text:
               2.12.2009

               BG

               Официален вестник на Европейския съюз

               L 315/35

         РЕШЕНИЕ 2009/877/ОВППС НА СЪВЕТА
   от 23 октомври 2009 година
   относно подписването и временното прилагане на размяната на писма между Европейския съюз и Република Сейшели относно условията и реда за прехвърляне от EUNAVFOR в Република Сейшели на лица, заподозрени в пиратски действия и въоръжени грабежи, и относно тяхното третиране след прехвърлянето им
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 2 юни 2008 г. Съветът за сигурност на Организацията на обединените нации (ССООН) прие Резолюция 1816 (2008), с която призовава всички държави да сътрудничат при определянето на компетентност и при разследването и наказателното преследване на лицата, отговорни за пиратските действия и въоръжените грабежи край бреговете на Сомалия. Тези разпоредби бяха подновени с Резолюция 1846 (2008) на ССООН, приета на 2 декември 2008 г.

               (2)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (операция „Atalanta“).

               (3)

               Член 12 от Съвместно действие 2008/851/ОВППС предвижда, че лицата, извършили или заподозрени в извършването на пиратски действия или въоръжени грабежи в териториалните води на Сомалия, които са арестувани и задържани с оглед наказателно преследване, и имуществото, послужило за извършване на тези деяния, могат да бъдат прехвърлени в трета държава, която желае да упражни компетентността си по отношение на посочените по-горе лица и имущество, при положение че условията за прехвърлянето са договорени с тази трета държава по начин, съответстващ на релевантното международно право, в частност на международното право в областта на правата на човека, за да се гарантира по-специално, че никое лице няма да бъде подложено на смъртно наказание, на мъчения или на друго жестоко, нечовешко или унизително отношение.

               (4)

               В съответствие с член 24 от Договора председателството, подпомагано от генералния секретар/върховен представител (ГС/ВП), договори размяна на писма между Европейския съюз и правителството на Сейшелските острови относно условията и реда за прехвърляне от EUNAVFOR в Република Сейшели на лица, заподозрени в пиратски действия и въоръжени грабежи, и относно тяхното третиране след прехвърлянето им.

               (5)

               Размяната на писма следва да бъде подписана и временно прилагана, при условие че бъде сключена на по-късна дата,

         РЕШИ:
   Член 1
   Одобрява се от името на Европейския съюз подписването на размяната на писма между Европейския съюз и Република Сейшели относно условията и реда за прехвърляне от EUNAVFOR в Република Сейшели на лица, заподозрени в пиратски действия и въоръжени грабежи, и относно тяхното третиране след прехвърлянето им, при условие сключването на посоченото споразумение.
   Текстът на размяната на писма е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) съответното писмо от името на Европейския съюз, при условие сключването му.
   Член 3
   Размяната на писма се прилага временно от датата на подписването ѝ в очакване на влизането ѝ в сила.
   Член 4
   Настоящото решение поражда действие от деня на приемането му.
   Член 5
   Настоящото решение се публикува в Официален вестник на Европейския съюз.

      Съставено в Люксембург на 23 октомври 2009 година.

            За Съвета

            Председател

         T. BILLSTRÖM

      (1)  ОВ L 301, 12.11.2008 г., стр. 33.
    ---documentbreak---

               2.12.2009

               BG

               Официален вестник на Европейския съюз

               L 315/37

         ПРЕВОД
   Размяна на писма между Европейския съюз и Република Сейшели относно условията и реда за прехвърляне от EUNAVFOR в Република Сейшели на лица, заподозрени в пиратски действия и въоръжени грабежи, и относно тяхното третиране след прехвърлянето им
   Ваше Превъзходителство,
   Настоящото писмо е във връзка с работното заседание, състояло се на Сейшелските острови на 18 и 19 август 2009 г. с цел обсъждане на споразуменията на ЕС относно пиратските действия и въоръжените грабежи — споразумения, включващи представители на ЕС, членовете на Комитета на високо равнище на Сейшелските острови и други имащи отношение към въпроса институции — и с последващото ни писмо от 21 август 2009 г.
   В хода на работното заседание бе изложена загрижеността на различните имащи отношение към въпроса институции относно прехвърлянето на лица, заподозрени в пиратски действия и въоръжени грабежи. Документът „Насоки относно прехвърлянето на Сейшелските острови на лица, заподозрени в пиратски действия и въоръжени грабежи, и на иззето имущество“, изготвен от главния прокурор на Република Сейшели, който е предназначен да гарантира, че прехвърлянето на лица, заподозрени в пиратски действия и въоръжени грабежи, винаги се извършва в съответствие със законодателството на Сейшелските острови, бе одобрен по принцип. Бе договорено също, че споразумение относно разпоредбите за изпълнение (пояснени в член 10 от предложението за споразумение за прехвърляне) би могло да бъде постигнато, след като предложението за споразумение за прехвърляне бъде финализирано и бъдат изготвени общи насоки относно предаването на лица, заподозрени в пиратски действия и въоръжени грабежи, и на иззето имущество. Освен това бе договорено, че на Република Сейшели ще бъде предоставена необходимата помощ за задържането, издръжката, разследването, наказателното преследване, съдебния процес и репатрирането на лицата, заподозрени в пиратски действия и въоръжени грабежи.
   Като следствие от работното заседание и писмото ни, в рамките на Комитета на високо равнище се състояха допълнителни обсъждания относно прехвърлянето на територията на Република Сейшели на лица, заподозрени в пиратски действия и въоръжени грабежи.
   Като има пред вид наличните си ресурси и инфраструктурен капацитет, правителството на Република Сейшели би желало да се възползва от случая и отново да заяви пред ЕС своята ангажираност за пълноценно сътрудничество за потушаване на пиратските действия, както и че приема прехвърлянето на заловените лица, заподозрени в пиратски действия и въоръжени грабежи.
   В същото време правителството на Република Сейшели би искало да изрази желанието си споразумението с ЕС относно статута на силите (EU SOFA) да бъде подписано докато продължават обсъжданията по предложението за споразумение с ЕС относно прехвърлянето.
   С оглед на продължаващите преговори и в очакване на сключването на взаимно приемливо споразумение между ЕС и правителството на Република Сейшели за прехвърляне на нейна територия на лица, заподозрени в пиратски действия и въоръжени грабежи, правителството на Република Сейшели може да упълномощи EUNAVFOR да прехвърля такива лица, заловени в хода на операциите на EUNAVFOR в изключителната икономическа зона, териториалните, архипелажните и вътрешните води на Република Сейшели. Това упълномощаване обхваща и защитата на кораби, плаващи под знамето на Република Сейшели, и на сейшелски граждани на кораби, плаващи под знаме, различно от това на Република Сейшели, извън горепосочените граници и при други обстоятелства в открито море по преценка на Република Сейшели;
   При условие че винаги е спазено следното:

               —

               Като осъзнава ограничения капацитет на Република Сейшели да приема, дава под съд, задържа и лишава от свобода лица, заподозрени в пиратски действия и въоръжени грабежи, и като отчита, че Република Сейшели приема прехвърлянето на нейна територия на такива лица, ЕС предоставя на Република Сейшели пълноценна финансова, материална, логистична и инфраструктурна помощ, както и помощ в областта на човешките ресурси, за задържането, лишаването от свобода, издръжката, разследването, наказателното преследване, съдебния процес и репатрирането на лицата, заподозрени или осъдени за пиратски действия и въоръжени грабежи;

               —

               Главният прокурор разполага най-малкото с 10 (десет) дни от датата на прехвърляне на лицата, заподозрени в пиратски действия и въоръжени грабежи, за да вземе решение относно това дали наличните доказателства са достатъчни за целите на наказателното производство;

               —

               В случай че главният прокурор реши, че доказателствата не са достатъчни за започване на наказателно производство, EUNAVFOR поема пълната отговорност, в т.ч. финансовите разходи, за прехвърляне на лицата, заподозрени в пиратски действия и въоръжени грабежи, обратно до държавата им на произход в рамките на 10 (десет) дни от получаването от EUNAVFOR на уведомление за това решение;

               —

               Всяко прехвърляне на лица, заподозрени в пиратски действия и въоръжени грабежи, се извършва във възможно най-голяма степен в съответствие с документа „Насоки относно прехвърлянето на Сейшелските острови на лица, заподозрени в пиратски действия и въоръжени грабежи, и на иззето имущество“.

               —

               Правителството на Република Сейшели потвърждава още, че:

                           —

                           Всяко прехвърлено лице ще бъде третирано по хуманен начин и няма да бъде подлагано на изтезания или на жестоко, нечовешко или унизително отношение или наказание, ще получи подходящо настаняване и храна, достъп до медицинска помощ и ще може свободно да упражнява правото си на вероизповедание.

                           —

                           Всяко прехвърлено лице ще бъде своевременно изправено пред съдия или друго длъжностно лице, упълномощено от закона да изпълнява съдебни функции, което незабавно ще се произнесе относно законността на неговото задържане и ще постанови освобождаването му, в случай че задържането е незаконно.

                           —

                           Всяко прехвърлено лице ще има право делото му да бъде гледано в разумен срок или да бъде освободено.

                           —

                           При определяне на каквото и да е наказателно обвинение срещу него всяко прехвърлено лице ще има право на справедливо и публично гледане на неговото дело от компетентен, независим и безпристрастен съд, създаден в съответствие със закона.

                           —

                           Всяко прехвърлено лице, обвинено в извършване на престъпление, ще се смята за невинно до доказване на вината му в съответствие със закона.

                           —

                           При определянето на каквото и да е наказателно обвинение срещу него всяко прехвърлено лице ще има право, при пълно равенство, на следния минимум от гаранции:

                                       (1)

                                       да бъде незабавно и подробно информирано за характера на обвинението срещу него на разбираем за него език;

                                       (2)

                                       да има достатъчно време и възможности за подготовка на своята защита и да ползва адвокат по свой избор;

                                       (3)

                                       да се защитава лично или да ползва правна защита по свой избор; ако не ползва правна защита, да бъде информирано за това си право; както и, ако не разполага със средства за заплащане на адвокат, да му бъде предоставена безплатно служебна защита, когато го изискват интересите на правосъдието;

                                       (4)

                                       да разгледа или да поиска разглеждането на всички представени срещу него доказателства, включително показанията под клетва на свидетелите, извършили ареста, и да изиска призоваването и разпитът на свидетелите на защитата да се извършват при същите условия, както на свидетелите на обвинението;

                                       (5)

                                       да ползва безплатно услугите на устен преводач, ако не разбира или не говори езика, използван в съда;

                                       (6)

                                       да не бъде принуждавано да свидетелства срещу себе си или да се признава за виновно.

                           —

                           Всяко прехвърлено лице, осъдено за престъпление, ще има право установяването на виновността му и присъдата му да бъдат преразгледани или обжалвани пред висшестоящ съд съгласно законодателството на Сейшелските острови.

                           —

                           Сейшелските острови не предават никое прехвърлено лице на друга държава без предварителното писмено съгласие на EUNAVFOR.

         Настоящата договореност бе обсъдена с властите на Сейшелските острови и те дадоха съгласието си по нея. Предложените в настоящия документ договорености могат да влязат в сила, когато Европейският съюз даде съгласието си в писмен вид. Това не засяга правните или политически позиции, изразени от делегациите на двете страни в хода на продължаващите преговори.

      С уважение,
      J. Morgan
      МИНИСТЪР
      Председател на Комитета на високо равнище по въпросите на пиратството

   Ваше Превъзходителство,
   Имам честта да потвърдя получаването на Вашето писмо от 29 септември 2009 г. относно условията и реда за прехвърляне от EUNAVFOR в Република Сейшели на лица, заподозрени в пиратски действия и въоръжени грабежи, и относно тяхното третиране след прехвърлянето им, в което се казва следното:
   „Настоящото писмо е във връзка с работното заседание, състояло се на Сейшелските острови на 18 и 19 август 2009 г. с цел обсъждане на споразуменията на ЕС относно пиратските действия и въоръжените грабежи — споразумения, включващи представители на ЕС, членовете на Комитета на високо равнище на Сейшелските острови и други имащи отношение към въпроса институции — и с последващото ни писмо от 21 август 2009 г.
   В хода на работното заседание бе изложена загрижеността на различните имащи отношение към въпроса институции относно прехвърлянето на лица, заподозрени в пиратски действия и въоръжени грабежи. Документът „Насоки относно прехвърлянето на Сейшелските острови на лица, заподозрени в пиратски действия и въоръжени грабежи, и на иззето имущество“, изготвен от главния прокурор на Република Сейшели, който е предназначен да гарантира, че прехвърлянето на лица, заподозрени в пиратски действия и въоръжени грабежи, винаги се извършва в съответствие със законодателството на Сейшелските острови, бе одобрен по принцип. Бе договорено също, че споразумение относно разпоредбите за изпълнение (пояснени в член 10 от предложението за споразумение за прехвърляне) би могло да бъде постигнато, след като предложението за споразумение за прехвърляне бъде финализирано и бъдат изготвени общи насоки относно предаването на лица, заподозрени в пиратски действия и въоръжени грабежи, и на иззето имущество. Освен това бе договорено, че на Република Сейшели ще бъде предоставена необходимата помощ за задържането, издръжката, разследването, наказателното преследване, съдебния процес и репатрирането на лицата, заподозрени в пиратски действия и въоръжени грабежи.
   Като следствие от работното заседание и писмото ни, в рамките на Комитета на високо равнище се състояха допълнителни обсъждания относно прехвърлянето на територията на Република Сейшели на лица, заподозрени в пиратски действия и въоръжени грабежи.
   Като има пред вид наличните си ресурси и инфраструктурен капацитет, правителството на Република Сейшели би желало да се възползва от случая и отново да заяви пред ЕС своята ангажираност за пълноценно сътрудничество за потушаване на пиратските действия, както и че приема прехвърлянето на заловените лица, заподозрени в пиратски действия и въоръжени грабежи.
   В същото време правителството на Република Сейшели би искало да изрази желанието си споразумението с ЕС относно статута на силите (EU SOFA) да бъде подписано докато продължават обсъжданията по предложението за споразумение с ЕС относно прехвърлянето.
   С оглед на продължаващите преговори и в очакване на сключването на взаимно приемливо споразумение между ЕС и правителството на Република Сейшели за прехвърляне на нейна територия на лица, заподозрени в пиратски действия и въоръжени грабежи, правителството на Република Сейшели може да упълномощи EUNAVFOR да прехвърля такива лица, заловени в хода на неговите операции в изключителната икономическа зона, териториалните, архипелажните и вътрешните води на Република Сейшели. Това упълномощаване обхваща и защитата на кораби, плаващи под знамето на Република Сейшели, и на сейшелски граждани на кораби, плаващи под знаме, различно от това на Република Сейшели, извън горепосочените граници и при други обстоятелства в открито море по преценка на Република Сейшели;
   При условие че винаги е спазено следното:

               —

               Като осъзнава ограничения капацитет на Република Сейшели да приема, дава под съд, задържа и лишава от свобода лица, заподозрени в пиратски действия и въоръжени грабежи, и като отчита, че Република Сейшели приема прехвърлянето на нейна територия на такива лица, ЕС предоставя на Република Сейшели пълноценна финансова, материална, логистична и инфраструктурна помощ, както и помощ в областта на човешките ресурси, за задържането, лишаването от свобода, издръжката, разследването, наказателното преследване, съдебния процес и репатрирането на лицата, заподозрени или осъдени за пиратски действия и въоръжени грабежи;

               —

               Главният прокурор разполага най-малкото с 10 (десет) дни от датата на прехвърляне на лицата, заподозрени в пиратски действия и въоръжени грабежи, за да вземе решение относно това дали наличните доказателства са достатъчни за целите на наказателното производство;

               —

               В случай че главният прокурор реши, че доказателствата не са достатъчни за започване на наказателно производство, EUNAVFOR поема пълната отговорност, в т.ч. финансовите разходи, за прехвърляне на лицата, заподозрени в пиратски действия и въоръжени грабежи, обратно до държавата им на произход в рамките на 10 (десет) дни от получаването от EUNAVFOR на уведомление за това решение;

               —

               Всяко прехвърляне на лица, заподозрени в пиратски действия и въоръжени грабежи, се извършва във възможно най-голяма степен в съответствие с документа „Насоки относно прехвърлянето на Сейшелските острови на лица, заподозрени в пиратски действия и въоръжени грабежи, и на иззето имущество“.

               —

               Правителството на Република Сейшели потвърждава още, че:

                           —

                           Всяко прехвърлено лице ще бъде третирано по хуманен начин и няма да бъде подлагано на изтезания или на жестоко, нечовешко или унизително отношение или наказание, ще получи подходящо настаняване и храна, достъп до медицинска помощ и ще може свободно да упражнява правото си на вероизповедание.

                           —

                           Всяко прехвърлено лице ще бъде своевременно изправено пред съдия или друго длъжностно лице, упълномощено от закона да изпълнява съдебни функции, което незабавно ще се произнесе относно законността на неговото задържане и ще постанови освобождаването му, в случай че задържането е незаконно.

                           —

                           Всяко прехвърлено лице ще има право делото му да бъде гледано в разумен срок или да бъде освободено.

                           —

                           При определяне на каквото и да е наказателно обвинение срещу него всяко прехвърлено лице ще има право на справедливо и публично гледане на неговото дело от компетентен, независим и безпристрастен съд, създаден в съответствие със закона.

                           —

                           Всяко прехвърлено лице, обвинено в извършване на престъпление, ще се смята за невинно до доказване на вината му в съответствие със закона.

                           —

                           При определянето на каквото и да е наказателно обвинение срещу него всяко прехвърлено лице ще има право, при пълно равенство, на следния минимум от гаранции:

                                       (1)

                                       да бъде незабавно и подробно информирано за характера на обвинението срещу него на разбираем за него език;

                                       (2)

                                       да има достатъчно време и възможности за подготовка на своята защита и да ползва адвокат по свой избор;

                                       (3)

                                       да се защитава лично или да ползва правна защита по свой избор; ако не ползва правна защита, да бъде информирано за това си право; както и, ако не разполага със средства за заплащане на адвокат, да му бъде предоставена безплатно служебна защита, когато го изискват интересите на правосъдието;

                                       (4)

                                       да разгледа или да поиска разглеждането на всички представени срещу него доказателства, включително показанията под клетва на свидетелите, извършили ареста, и да изиска призоваването и разпитът на свидетелите на защитата да се извършват при същите условия, както на свидетелите на обвинението;

                                       (5)

                                       да ползва безплатно услугите на устен преводач, ако не разбира или не говори езика, използван в съда;

                                       (6)

                                       да не бъде принуждавано да свидетелства срещу себе си или да се признава за виновно.

                           —

                           Всяко прехвърлено лице, осъдено за престъпление, ще има право установяването на виновността му и присъдата му да бъдат преразгледани или обжалвани пред висшестоящ съд съгласно законодателството на Сейшелските острови.

                           —

                           Сейшелските острови не предават никое прехвърлено лице на друга държава без предварителното писмено съгласие на EUNAVFOR.

         Настоящата договореност бе обсъдена с властите на Сейшелските острови и те дадоха съгласието си по нея. Предложените в настоящия документ договорености могат да влязат в сила, когато Европейският съюз даде съгласието си в писмен вид. Това не засяга правните или политически позиции, изразени от делегациите на двете страни в хода на продължаващите преговори.“
   Имам честта, от името на Европейския съюз, да потвърдя, че съдържанието на Вашето писмо е приемливо за Европейския съюз. Настоящият инструмент ще се прилага временно от Европейския съюз от датата на подписване на настоящото писмо и ще влезе в сила окончателно, след като Европейският съюз приключи вътрешните си процедури по сключването на споразумението.
   Във връзка с позоваването в писмото Ви на преценката на Главният прокурор на Република Сейшели относно това дали наличните доказателства са достатъчни за целите на наказателното производство, Европейският съюз разбира, че се съгласявате, тъй като EUNAVFOR ще съобщава при всеки случай цялата налична в съответния момент информация, като корабни дневници, снимки и видео, че това ще позволи на Главния прокурор на Република Сейшели да вземе решение относно достатъчността на тези доказателства преди да допусне прехвърляне на лица, заподозрени в пиратски действия и въоръжени грабежи.
   Припомням също, че, както се посочва в писмото Ви, настоящият инструмент ще се прилага временно, в очакване на сключването на взаимно приемливо споразумение между ЕС и Република Сейшели за прехвърляне на нейна територия на лица, заподозрени в пиратски действия и въоръжени грабежи.
   Моля приемете моите най-високи почитания.

         За Европейския съюз

      J. SOLANA MADARIAGA

   ДЕКЛАРАЦИЯ НА ЕВРОПЕЙСКИЯ СЪЮЗ ПО ПОВОД ПОДПИСВАНЕТО НА РАЗМЯНАТА НА ПИСМА МЕЖДУ ЕВРОПЕЙСКИЯ СЪЮЗ И РЕПУБЛИКА СЕЙШЕЛИ ОТНОСНО УСЛОВИЯТА И РЕДА ЗА ПРЕХВЪРЛЯНЕ ОТ EUNAVFOR В РЕПУБЛИКА СЕЙШЕЛИ НА ЛИЦА, ЗАПОДОЗРЕНИ В ПИРАТСКИ ДЕЙСТВИЯ И ВЪОРЪЖЕНИ ГРАБЕЖИ, И ОТНОСНО ТЯХНОТО ТРЕТИРАНЕ СЛЕД ПРЕХВЪРЛЯНЕТО ИМ

               1.

               Европейският съюз (ЕС) отбелязва, че нищо от предвиденото в размяната на писма между Европейския съюз и Република Сйшели относно условията и реда за прехвърляне на лица, заподозрени в пиратски действия и въоръжени грабежи, няма за цел да дерогира, нито може да бъде тълкувано като дерогация по отношение на правата, с които евентуално се ползва прехвърляното лице съгласно приложимото вътрешно или международно право.

               2.

               ЕС отбелязва, че на представителите на ЕС и EUNAVFOR ще бъде предоставян достъп до всички лица, прехвърлени съгласно размяната на писма в Република Сейшели (Сейшелските острови), докато са задържани там, и че представителите на ЕС и EUNAVFOR ще имат право да ги разпитват.
               За тази цел ЕС отбелязва, че на представителите на ЕС и EUNAVFOR ще бъде предоставян точен отчет за всички прехвърлени лица, включително данни за всяко иззето имущество, за физическото състояние на лицата, за местата на задържане, за всяко обвинение срещу лицата и за всяко важно решение, взето в хода на наказателното преследване и съдебния процес.
               EUNAVFOR са готови да предоставят своевременна помощ на Сейшелските острови чрез присъствие на свидетели от EUNAVFOR и представяне на съответни доказателства. За тази цел Сейшелските острови следва да уведомят EUNAVFOR за намерението си да започнат наказателно производство срещу което и да е прехвърлено лице, както и за графика за представяне на доказателства, включително устни доказателства.
               ЕС отбелязва, че на националните и международните хуманитарни агенции също ще бъде дадена възможност при искане от тяхна страна да посещават лица, прехвърлени съгласно размяната на писма.


title: 2009/190/ЕО, Евратом: Решение на Европейския парламент от 22 април 2008 година относно приключването на отчетите във връзка с изпълнението на бюджета на Европейския съюз за финансовата 2006 година, раздел III — Комисия

text:
               31.3.2009

               BG

               Официален вестник на Европейския съюз

               L 88/70

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на отчетите във връзка с изпълнението на бюджета на Европейския съюз за финансовата 2006 година, раздел III — Комисия
   (2009/190/ЕО, Евратом)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (SEC(2007) 1056 — C6-0390/2007, SEC(2007) 1055 — C6-0362/2007) (2),
   като взе предвид годишния доклад на Комисията до органа, който взема решение за последващи действия във връзка с решенията за освобождаването от отговорност във връзка с изпълнението на бюджета за 2005 г. (COM(2007) 538, COM(2007) 537), и работния документ на службите на Комисията — приложение към доклада на Комисията до Европейския парламент за предприемане на последващи действия след процедурата по освобождаване от отговорност във връзка с изпълнението на бюджета за 2005 г. (SEC(2007) 1185, SEC(2007) 1186),
   като взе предвид съобщението на Комисията, озаглавено „Постижения в областта на политиките през 2006 г.“ (COM(2007) 67),
   като взе предвид съобщението на Комисията, озаглавено „Обобщение на резултатите на Комисията за 2006 г.“ (COM(2007) 274),
   като взе предвид годишния доклад на Комисията до органа, който взема решение за освобождаване от отговорност във връзка с изпълнението на бюджета, относно вътрешните одити, извършени през 2006 г. (COM(2007) 280) и работния документ на службите на Комисията, придружаващ годишния доклад до органа, който взема решение за освобождаване от отговорност относно вътрешните одити, извършени през 2006 г. (SEC(2007) 708),
   като взе предвид доклада на Комисията относно отговорите на държавите-членки по годишния доклад на Сметната палата за 2005 г. (COM(2007) 118),
   като взе предвид Зелената книга за европейската инициатива за прозрачност, приета от Комисията на 3 май 2006 г. (COM(2006) 194),
   като взе предвид Становище № 2/2004 на Сметната палата относно модела за „единен одит“ (и предложение за рамка за вътрешен контрол на Общността) (3),
   като взе предвид съобщението на Комисията относно пътна карта за интегрирана рамка за вътрешен контрол (COM(2005) 252),
   като взе предвид плана за действие на Комисията за интегрирана рамка за вътрешен контрол (COM(2006) 9), доклада на Комисията до Съвета, Европейския парламент и Европейската сметна палата относно напредъка на плана за действие на Комисията за интегрирана рамка за вътрешен контрол (COM(2007) 86), както и работния документ на службите на Комисията, придружаващи този доклад (SEC(2007) 311),
   като взе предвид Становище № 6/2007 на Сметната палата относно годишните обобщения на одитите, извършвани от държавите-членки; „националните декларации“ от държавите-членки; и одитната дейност на националните одитни органи по отношение на фондовете на ЕС (4),
   като взе предвид плана за действие на Комисията за засилване на надзорните функции на Комисията при споделено управление на структурни действия (COM(2008) 97),
   като взе предвид доклада на Комисията до Съвета, Европейския парламент и Сметната палата относно плана за действие на Комисията за интегрирана рамка за вътрешен контрол (COM(2008) 110), както и работния документ на службите на Комисията, придружаващи същия доклад (SEC(2008) 259),
   като взе предвид годишния доклад на Сметната палата относно изпълнението на бюджета за финансовата 2006 година, заедно с отговорите на институциите (5), и специалните доклади на Сметната палата,
   като взе предвид становището, гарантиращо надеждността на отчетите, както и законността и редовността на свързаните с тях операции, предоставено от Сметната палата съгласно член 248 от Договора за ЕО (6),
   като взе предвид препоръките на Съвета от 12 февруари 2008 г. (5842/2008 — C6-0082/2008 и 5855/2008 — C6-0083/2008),
   като взе предвид членове 274, 275 и 276 от Договора за ЕО и членове 179a и 180б от Договора за Евратом,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (7), и по-специално членове 145, 146 и 147 от него,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 14, параграфи 2 и 3 от него,
   като взе предвид член 70 и приложение V към своя правилник,
   като взе предвид доклада на Комисията по бюджетен контрол и становищата на другите заинтересовани комисии (A6-0109/2008),

               A.

               като взе предвид, че съгласно член 275 от Договора за ЕО Комисията е тази, на която е възложено съставянето на отчетите;

               1.

               Одобрява приключването на отчетите за общия бюджет на Европейския съюз за финансовата 2006 година;

               2.

               Възлага на своя председател да предаде настоящото решение съответно на Съвета, на Комисията, на Съда на Европейските общности, на Сметната палата и на Европейската инвестиционна банка, както и на националните и регионалните одитни институции на държавите-членки, и да осигури публикуването му в Официален вестник на Европейския съюз (серия L).

            Президент

         Hans-Gert PÖTTERING

            Генерален секретар

         Harald RØMER

      (1)  ОВ L 78, 15.3.2006 г.

      (2)  ОВ C 274, 15.11.2007 г., стр. 1.

      (3)  ОВ C 107, 30.4.2004 г., стр. 1.

      (4)  ОВ C 216, 14.9.2007 г., стр. 3.

      (5)  ОВ C 273, 15.11.2007 г., стр. 1.

      (6)  ОВ C 274, 15.11.2007 г., стр. 130.

      (7)  ОВ L 248, 16.9.2002 г., стр. 1.

      (8)  ОВ L 11, 16.1.2003 г., стр. 1.